**PRIJEDLOG!**

Na temelju članka 104. Zakona o komunalnom gospodarstvu (“Narodne novine” broj 68/18, 110/18 i 32/20) i članka 16. Statuta Općine Orehovica (“Službeni glasnik Međimurske županija” broj 7/21 i 4/22), Općinsko vijeće Općine Orehovica na 25. sjednici održanoj dana 17. prosinca 2024. godine donosi

**ODLUKU**

**O IZMJENAMA I DOPUNAMA ODLUKE O KOMUNALNOM REDU**

**Članak 1.**

U Odluci o komunalnom redu („Službeni glasnik Međimurske županije“ broj 3/19) u članku 6., nakon stavka 3., dodaje se stavak 4. koji glasi:

„Korištenje površine javne namjene mora se osigurati na način koji omogućava kretanje osoba s posebnim potrebama.“.

**Članak 2.**

U Odluci o komunalnom redu („Službeni glasnik Međimurske županije“ broj 3/19) članak 121. mijenja se i glasi:

“(1) Novčanom kaznom u iznosu od **1330,00 eura** kaznit će se za prekršaj pravna osobe ako:

1. uništava pročelja građevina (čl. 7. st. 4.);
2. spaljuje otpad na dvorištima i vrtovima (čl. 12. st. 7.);
3. ne održava javnu rasvjetu u stanju funkcionalne sposobnosti (čl. 14. st. 4.);oštećuje ili uništava rasvjetne stupove i rasvjetna tijela (čl. 16. st. 1.);
4. postavlja oglase, obavijesti, reklame i slično na rasvjetne stupove (čl. 16. st. 2.);
5. ne održava vodoskoke, fontane i druge slične ukrasne predmete urednima i ispravnima (čl. 20. st. 2.);
6. uništava, šara, crta ili na drugi način prlja i nagrđuje komunalnu opremu i komunalne objekte iz članka 24.;
7. javna parkirališta ne održava čistim i urednim ili ga koristi protivno članku 30.;
8. oštećuje oglasne stupove, ploče, oglasne ormariće (čl. 37. st. 6.);
9. predmete iz članka 40. prlja, oštećuje ili uništava;
10. prlja, oštećuje ili uništava spomenike, piše ili crta po njima ili ih na drugi način nagrđuje (čl. 45. st. 2.);
11. postavlja pokretne naprave bez odobrenja (čl. 50., 51.);
12. uništava, oštećuje ili onečišćuje javne površine ili objekte i uređaje što su na njima (čl. 55,. st. 3.);

(2) Novčanom kaznom u iznosu od **665,00 eura** kaznit će se za prekršaj fizička osoba obrtnik i osoba koja obavlja drugu samostalnu djelatnost, koji je počinila u vezi obavljanja njezina obrta ili druge samostalne djelatnosti, koja učini prekršaj iz stavka l. ovoga članka.

(3) Novčanom kaznom u iznosu od **265,00 eura** kaznit će se fizička osoba koja učini prekršaj iz stavka l. ovoga članka.”

**Članak 3.**

U Odluci o komunalnom redu („Službeni glasnik Međimurske županije“ broj 3/19) članak 122. mijenja se i glasi:

“(1) Novčanom kaznom u iznosu od **1000,00 eura** kaznit će se za prekršaj pravna osoba ako:

1. baca letke na području Općine Orehovica bez dozvole (čl. 39.);
2. postavlja predmete iz članka 42. bez odobrenja;
3. pokretne naprave i njihov okoliš ne drži urednima i ispravnima (čl. 49.. st. 4.);
4. postupa protivno bilo kojoj zabrani iz članka 61.;
5. vozilom onečišćuje javnu površinu (čl. 63. st. 1.); postupa protivno članku 65.;
6. ne ostavi zauzetu površinu, nakon završetka radova u stanju kakvom je bila prije izvođenja radova (čl. 68. st. 2.);

(2) Novčanom kaznom u iznosu od **500,00 eura** kaznit će se za prekršaj fizička osoba obrtnik i osoba koja obavlja drugu samostalnu djelatnost, koji je počinila u vezi obavljanja njezina obrta ili druge samostalne djelatnosti, koja učini prekršaj iz stavka l. ovoga članka.

(3) Novčanom kaznom u iznosu od **200,00 eura** kaznit će se fizička osoba koja učini prekršaj iz stavka l. ovoga članka.”

**Članak 4.**

U Odluci o komunalnom redu („Službeni glasnik Međimurske županije“ broj 3/19) članak 123. mijenja se i glasi:

“(1) Novčanom kaznom u iznosu od **665,00 eura** kaznit će se za prekršaj pravna osobe ako:

1. vanjske dijelove zgrada ne održava urednim i čistim ili ne popravlja oštećenja (čl. 7. st. 2.);
2. ogradu uz javnu površinu ne održava u skladu sa člankom 11.;
3. vrtove, voćnjake, vinograde i slične površine ne održava urednima (čl. 12.);
4. postavlja na zgrade satove bez odobrenja (čl. 19. st. 2.);
5. ne održava javne satove urednima i ispravnima (čl. 19. st. 3.);
6. ne održava poštanske sandučiće urednima i ispravnima (čl. 22. st. 2.);
7. ne održava kioske, klupe, suncobrane, tende, ručna kolica i slične naprave urednima i ispravnima (čl. 46.);
8. ističe plakate, oglase i druge objave na mjestima koja nisu za to predviđena (čl. 37. st. 5.);
9. ne postupa sukladno članku 57.;

(2) Novčanom kaznom u iznosu od **335,00 eura** kaznit će se za prekršaj fizička osoba obrtnik i osoba koja obavlja drugu samostalnu djelatnost, koji je počinila u vezi obavljanja njezina obrta ili druge samostalne djelatnosti, koja učini prekršaj iz stavka l. ovoga članka.

(3) Novčanom kaznom u iznosu od **135,00 eura** kaznit će se fizička osoba koja učini prekršaj iz stavka l. ovoga članka.”

**Članak 5.**

U Odluci o komunalnom redu („Službeni glasnik Međimurske županije“ broj 3/19) članak 124. mijenja se i glasi:

“(1) Novčanom kaznom u iznosu od **335,00 eura** kaznit će se za prekršaj pravna osobe ako:

1. lijepi i postavlja reklame i slične predmete na prozorima, balkonima, ogradama i drugim dijelovima zgrade (čl. 10.);
2. ne uređuje, čisti i pere izloge i izložne ormariće (čl. 32. st. 2. i 3.);
3. postavlja košare za otpatke na mjesta iz članka 59. stavka 2.;
4. crta ili piše po javnoprometnim površinama bez odobrenja (čl. 62.);
5. postupa protivno članku 71. stavku 4.;
6. postupa protivno članku 72.;
7. postupa protivno članku 73.;
8. postupa protivno članku 74. stavcima 2. i 3.;
9. ne održava stabla, ukrasne živice i drugo zelenilo uz prometnice (čl. 78. st. l.);
10. postupa protivno bilo kojoj zabrani iz članka 82.;
11. postupa protivno bilo kojoj zabrani iz članka 83.;
12. ne uklanja snijeg s površina iz članka 87.;
13. ne uklanja snijeg i led s nogostupa (čl. 90.) i s parkirališta (čl. 92.);
14. ne uklanja snijeg i led s krova (čl. 93.) i ne postavi snjegobrane (čl.94.);
15. postupa protivno članku 93. st. 2.;
16. postupa protivno članku 100. st. 1.;
17. ostavi vozilo na javnoj površini u nevoznom stanju (oštećeno, bez registarskih oznaka, neregistrirano) (čl. 101. st. 1.);

(2) Novčanom kaznom u iznosu od **165,00 eura** kaznit će se za prekršaj fizička osoba obrtnik i osoba koja obavlja drugu samostalnu djelatnost, koji je počinila u vezi obavljanja njezina obrta ili druge samostalne djelatnosti, koja učini prekršaj iz stavka l. ovoga članka.

(3) Novčanom kaznom u iznosu od **70,00 eura** kaznit će se fizička osoba koja učini prekršaj iz stavka l. ovoga članka.”

**Članak 6.**

U Odluci o komunalnom redu („Službeni glasnik Međimurske županije“ broj 3/19) članak 125. mijenja se i glasi:

“(1) Novčanom kaznom u iznosu od **400,00 eura** kaznit će se za prekršaj pravna osoba ako:

1. obavlja radove, djelatnosti i druge aktivnosti koje u boravišnim prostorima uzrokuju buku štetnu po zdravlje ljudi (članak 85.)
2. rabi elektroakustične ili akustične uređaje protivno članku 85. ove Odluke.
3. prouzroči buku elektroakustičnim uređajima i ostalim izvorima buke na otvorenom u objektima registriranim za obavljanje ugostiteljske djelatnosti, koja prekoračuje najviše propisane dopuštene razine buke (članak 85.);

(2) Novčanom kaznom u iznosu od **200,00 eura** kaznit će se za prekršaj fizička osoba obrtnik i osoba koja obavlja drugu samostalnu djelatnost, koji je počinila u vezi obavljanja njezina obrta ili druge samostalne djelatnosti, koja učini prekršaj iz stavka l. ovoga članka.

(3)Novčanom kaznom u iznosu od **135,00 eura** kaznit će se fizička osoba koja učini prekršaj iz stavka l. ovoga članka.

(4) Novčanom kaznom u iznosu od **135,00 eura** sanitarni inspektor kaznit će za prekršaj na mjestu počinjenja prekršaja odgovornu osobu u pravnoj osobi i fizičku osobu koja obavlja djelatnost za koju je potrebno provesti mjere zaštite od buke, ako ne poštuje odredbe ove Odluke.”

**Članak 7.**

Ova Odluka stupa na snagu osmog dana od dana objave u “Službenom glasniku Međimurske županija”.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica, 17. prosinca 2024. godine

**PREDSJEDNIK OPĆINSKOG VIJEĆA**

Vedran Kovač

**OBRAZLOŽENJE:**

Temeljem Zakona o komunalnom gospodarstvu, predloženom Odlukom o komunalnom redu mora se osigurati mogućnost korištenja površina javne namjene na način koji omogućava kretanje osoba s posebnim potrebama (članak 1. predložene Odluke).

Nadalje, sukladno nalogu revizije, Općina Orehovica u obvezi je propisati navedeno.

U preostalom dijelu, predložena Odluka se mijenja samo vezano za konverziju iz kune u euro, pritom zaokružujući iznose na cijeli iznos eura.

Slijedom navedenog, predlaže se Općinskom vijeću izglasavanje navedene Odluke.