

**OPĆINSKA NAČELNICA**



**IZVJEŠĆE O RADU OPĆINSKE NAČELNICE**

**ZA RAZDOBLJE OD**

**22.11.2024.-11.12.2024. godine**

KLASA: 024-02/24-01/11

URBROJ: 2109-22-01-24-1

Orehovica, 11. prosinca 2024. godine

Sukladno članku 35.b. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članku 16. Statuta Općine Orehovica („Službeni glasnik Međimurske županije“ broj 7/21 i 4/22), dostavljam Općinskom vijeću

**IZVJEŠĆE O RADU OPĆINSKE NAČELNICE**

**ZA RAZDOBLJE OD**

**22.11.2024. do 11.12.2024. godine**

Dana 11. studenog 2024. godine objavljen je Javni poziv za isplatu jednokratne financijske pomoći umirovljenicima sa područja Općine Orehovica povodom božićnih blagdana u iznosu od 80,00 EUR za umirovljenike čiji ukupan iznos svih mjesečnih mirovina ne prelazi 350,00 EUR. Rok za podnošenje prijava trajao je do 29. studenog 2024. godine. Nakon obrade zaprimljenih zahtjeva, broj zaprimljenih zahtjeva koji udovoljavaju uvjetima iz Poziva iznosi 81.

Dana 19. studenog 2024. godine objavljen je Javni natječaj za prodaju gradilišta u Podbrestu. Predmet natječaja je prodaja građevinskih zemljišta u Kalničkoj ulici u Podbrestu: k.č. broj 3987/4, 3987/5, 3987/6, 3987/7, 3987/8, 3987/9, 3987/10, 3987/11, 3987/12, 3987/13, 3987/14, 3987/15, 3987/16, 3987/17, 3987/18, 3987/19 i 3987/20.

Javni natječaj provodio se javnim nadmetanjem dana 04. prosinca 2024. godine.

Temeljem provedenog javnog nadmetanja ukupno je prodano 5 gradilišta i to katastarske čestice: 3987/4, 3987/5, 3987/11, 3987/18 i 1987/19.

Dana 19. studenog 2024. godine objavljen je Javni natječaj za prodaju građevinskih zemljišta javnim nadmetanjem u Gospodarskoj zoni Podbrest radi izgradnje gospodarskih objekata i obavljanja poduzetničkih djelatnosti, i to: k.č. broj 3492/10 i 3492/11.

Javno nadmetanje bilo je predviđeno za 04. prosinca 2024. godine, no na objavljeni javni natječaj nije bio iskazan interes za kupnju.

Tokom mjeseca prosinca naglasak je na završavanju kapitalnih investicija, završetku izgradnje

matičnog dječjeg vrtića u Orehovici te organizaciji adventskih događanja na području općine.

Dana 11. prosinca 2024. godine

**NAČELNICA**

Dijana Čurin, mag.oec.