**OBRAZLOŽENJE II. IZMJENA I DOPUNA PRORAČUNA**

**OPĆINE OREHOVICA ZA 2024. GODINU**

Proračun Općine Orehovica za 2024. godinu s projekcijama za 2025. i 2026. godinu usvojen je na 15. sjednici Općinskog vijeća održanoj 28. studenog 2023. godine i objavljen je u „Službenom glasniku Međimurske županije“ broj 31/23.

Prve izmjene i dopune Proračuna Općine Orehovica donijete su na 19. sjednici Vijeća Općine Orehovica dana 02.04.2024. godine zbog potrebe usklađenja programa za potrebe zaduživanja Općine Orehovica te u okviru projekta Predškolski odgoj definirao kapitalni program *„Izgradnja i opremanje matičnog dječjeg vrtića u Orehovici“,* s istim iznosima rashoda kao i u izvornom proračunu i programu Predškolski odgoj (mijenjao se samo naziv proračunskog programa).

Glavni razlozi za donošenje II. Izmjena i dopuna Proračuna Općine Orehovica za 2024. godinu sadržani su u potrebi usklađivanja prihoda i rashoda sa novim okolnostima i saznanjima jer se procjenjuje nemogućnost ostvarenja nekih prihoda, pa ih je potrebno umanjiti kao i rashode koji se financiraju iz tih prihoda. Nadalje, pojedine rashode potrebno je povećati, te se u proračun uvode pojedini novi rashodi za koje je potrebno pronaći izvore financiranja, odnosno povećati pojedine prihode.

Drugim izmjenama i dopunama Proračuna Općine Orehovica za 2024. godinu predlaže se **povećanje visine prihoda i primitaka za 32.622,00 Eura, odnosno 1,00%** u odnosu na plan te **povećanje rashoda i rashoda za 116.887,00 Eura, odnosno 3,12 %. Nakon ovih izmjena prihodi i primici iznose 3.280.831,00 Eura, te rashodi i izdaci 3.865.096,00 Eura.**

Nakon uvrštavanja viška prihoda koji u proračunu Općine Orehovica iznosi 584.265,00 Eura **prihodi i primici su uravnoteženi s rashodima i izdacima na razini 3.865.096,00 Eura.**